84. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 155 της 12/30 Απρ. 1991 (ΦΕΚ Α΄ 61) Σύσταση Γενικής Διεύθυνσης στο Ταμείο Συντάξεων Αυτοκινητιστών. Έχοντας υπόψη: 1.Τις διατάξεις: α)Του άρθρ. 78 Νόμ. 1892/1990 «για τον εκσυγχρονισμό και την ανάπτυξη και άλλες διατάξεις» (ΦΕΚ 101/Α/1990). β)Του Π.Δ. 124/1990 «Οργανισμός του Ταμείου Συντάξεων Αυτοκινητιστών» (ΦΕΚ 50/Α/1990). 2.Την αριθ. 63/1991 γνωμοδότηση του Συμβουλίου της Επικρατείας, μετά από πρόταση των Υπουργών Προεδρίας της Κυβέρνησης και Υγείας, Πρόνοιας και Κοινωνικών Ασφαλίσεων, αποφασίζουμε: Σύσταση Υπηρεσίας Άρθρ.1.-1.Στο Ταμείου Συντάξεων Αυτοκινητιστών συνιστάται Γενική Διεύθυνση που συγκροτείται από τις παρακάτω Διευθύνσεις και Γραφεία της Κεντρικής Υπηρεσίας και των Περιφερειακών Υπηρεσιών: α)Διεύθυνση Ασφάλισης β)Διεύθυνση Επιθεώρησης γ)Διεύθυνση Προσωπικού δ)Διεύθυνση Οικονομικού ε)Διεύθυνση Μηχανογράφησης στ)Γραφείο Νομικών Υποθέσεων ζ)Γραφείο Υγειονομικού η)Διεύθυνση Περιφέρειας Αττικής και Στερεάς Ελλάδας θ)Διεύθυνση Περιφέρειας Βορείου και Νοτίου Αιγαίου ι)Διεύθυνση Περιφέρειας Κεντρικής και Δυτικής Μακεδονίας ια)Διεύθυνση Περιφέρειας Δυτικής Ελλάδας ιβ)Διεύθυνση Περιφέρειας Ηπείρου ιγ)Διεύθυνση Περιφέρειας Θεσσαλίας ιδ)Διεύθυνση Περιφέρειας Κρήτης ιε)Διεύθυνση Περιφέρειας Πελοποννήσου ιστ)Διεύθυνση Περιφέρειας Ανατολικής Μακεδονίας και Θράκης 2.Σκοπός της συνιστωμένης Γενικής Διεύθυνσης είναι ο σχεδιασμός και συντονισμός των δραστηριοτήτων των Κεντρικών και Περιφερειακών Υπηρεσιών του Ταμείου, ως και η παρακολούθηση και αξιολόγηση της λειτουργίας αυτών για την εφαρμογή της Κυβερνητικής Πολιτικής στο χώρο της ευθύνης της. 3.Της Γενικής Διεύθυνσης προΐσταται Γενικός Διευθυντής, μόνιμος υπάλληλος του Ταμείου της κατηγορίας ΠΕ του Κλάδου ΠΕ Διοικητικού-Οικονομικού, που επιλέγεται και τοποθετείται, σύμφωνα με τις διατάξεις του άρθρ. 78 του Νόμ. 1892/1990 (ΦΕΚ 101/Α΄/1990). 4.Έργο του Γενικού Διευθυντή είναι αυτό που καθορίζεται από τις διατάξεις των παρ. 2 και 3 του άρθρ. 78 του Νόμ. 1892/1990, καθώς και οι αρμοδιότητες που καθορίζονται από τις διατάξεις της παρ. 1 του άρθρ. 15 του Π.Δ. 124/1990 (ΦΕΚ 50/ Α΄/1990). Κατάργηση του θεσμού  του Συντονιστή Διοίκησης Άρθρ.2.-1.Από της δημοσίευσης του παρόντος Π.Δ/τος καταργείται για το Ταμείο Συντάξεων Αυτοκινητιστών ο θεσμός του Συντονιστή Διοίκησης που καθορίστηκε με τις διατάξεις της παρ. 1 του άρθρ. 15 του Π.Δ. 124/1990 «Οργανισμός του ΤΣΑ». 2.Όπου στις επί μέρους διατάξεις του Π.Δ. 124/1990 αναφέρεται η φράση «Συντονιστής Διοίκησης», αντικαθίσταται με τη φράση «Γενικός Διευθυντής». 